pythainlp/thailaw-v1.0 huggingface dataset:
ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีอากรหรือนําส่งภาษี

ให้แก่ผู้มีหน้าที่เสียภาษีหรือนําส่งภาษีในท้องที่ที่เกิดภัยพิบัติ

(ฉบับที่ 3)

------------------------------------------------

โดยที่ได้เกิดภัยพิบัติอุทกภัยในเขตพื้นที่บางจังหวัดทางภาคใต้ของประเทศไทย เป็นเหตุให้ผู้มีหน้าที่เสียภาษีหรือนําส่งภาษีในท้องที่ไม่อาจประกอบกิจการได้ตามปกติ และไม่สามารถยื่นรายการและชําระภาษีอากรหรือนําส่งภาษีภายในกําหนดเวลาที่ประมวลรัษฎากรกําหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติ ไม่ต้องเสียเบี้ยปรับ เงินเพิ่ม และค่าปรับอาญา จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นรายการและชําระภาษีอากรหรือนําส่งภาษีตามประมวลรัษฎากรให้แก่ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติ ดังต่อไปนี้

ข้อ 1 ให้ขยายกําหนดเวลาการยื่นรายการและชําระภาษีอากรหรือนําส่งภาษีให้แก่ผู้มีหน้าที่เสียภาษีหรือนําส่งภาษีในท้องที่สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่นครศรีธรรมราช และสํานักงานสรรพากรพื้นที่สุราษฎร์ธานี 1 ซึ่งอยู่ในความรับผิดชอบของสํานักงานสรรพากรภาค 11

ข้อ 2 ให้ขยายกําหนดเวลาการยื่นรายการและนําส่งภาษีอากรตามมาตรา 3 เตรส มาตรา 52 มาตรา 59 มาตรา 69 ทวิ มาตรา 70 มาตรา 70 ทวิ มาตรา 83/5 มาตรา 83/6 และมาตรา 83/7 แห่งประมวลรัษฎากร สําหรับเดือนพฤศจิกายน 2563 ที่จะต้องยื่นรายการและนําส่งภาษีอากรภายในวันที่ 7 ธันวาคม พ.ศ. 2563 ออกไปเป็นวันที่ 30 ธันวาคม พ.ศ. 2563

ข้อ 3 ให้ขยายกําหนดเวลาการยื่นรายการและชําระภาษีและการยื่นรายงาน สําหรับบริษัทหรือห้างหุ้นส่วนนิติบุคคล ตามมาตรา 67 มาตรา 67 ทวิ มาตรา 68 มาตรา 69 และมาตรา 71 ตรี วรรคหนึ่งแห่งประมวลรัษฎากร ที่จะต้องยื่นรายการและชําระภาษีอากรหรือนําส่งภาษีภายในเดือนธันวาคม 2563 ออกไปเป็นภายในวันที่ 30 ธันวาคม พ.ศ. 2563

ข้อ 4 ให้ขยายกําหนดเวลาการยื่นรายการและชําระภาษีมูลค่าเพิ่มตามมาตรา 83 แห่งประมวลรัษฎากร และภาษีธุรกิจเฉพาะ ตามมาตรา 91/10 แห่งประมวลรัษฎากรทั้งนี้ ไม่รวมถึงการยื่นรายการและชําระภาษีธุรกิจเฉพาะ สําหรับการขายอสังหาริมทรัพย์เป็นทางค้าหรือหากําไรไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากร สําหรับเดือนภาษีพฤศจิกายน 2563 ที่จะต้องยื่นรายการและชําระภาษีภายในวันที่ 15 ธันวาคม พ.ศ. 2563 ออกไปเป็นภายในวันที่ 30 ธันวาคม พ.ศ. 2563

ข้อ 5 ให้ขยายกําหนดเวลาการขอเสียอากรแสตมป์เป็นตัวเงิน ตามมาตรา 103 (3) แห่งประมวลรัษฎากร สําหรับกรณีที่จะต้องเสียอากรภายในเดือนธันวาคม 2563 ออกไปเป็นภายใน วันที่ 30 ธันวาคม พ.ศ. 2563

ข้อ 6 แบบแสดงรายการภาษีหรือแบบรายงานที่ผู้มีหน้าที่เสียภาษีหรือนําส่งภาษีได้รับการขยายกําหนดเวลาการยื่นรายการและชําระภาษีอากรหรือนําส่งภาษีมี ดังนี้

 6.1 ภาษีเงินได้หัก ณ ที่จ่าย ตามแบบ ภ.ง.ด.1 ภ.ง.ด.2 ภ.ง.ด.3 ภ.ง.ด.53 และ ภ.ง.ด.54

 6.2 ภาษีเงินได้นิติบุคคล ตามแบบ ภ.ง.ด.50 ภ.ง.ด.51 ภ.ง.ด.52 ภ.ง.ด.55 และแบบรายงานประจําปีสําหรับบริษัทหรือห้างหุ้นส่วนนิติบุคคลที่มีความสัมพันธ์กัน ตามมาตรา 71 ทวิ แห่งประมวลรัษฎากร (Disclosure Form)

 6.3 ภาษีมูลค่าเพิ่ม ตามแบบ ภ.พ.30 และ ภ.พ.36

 6.4 ภาษีธุรกิจเฉพาะ ตามแบบ ภ.ธ.40

 6.5 อากรแสตมป์ ตามแบบ อ.ส.4 อ.ส.4 ก และ อ.ส.4 ข

ประกาศ ณ วันที่ 4 มกราคม พ.ศ. 2564

อาคม เติมพิทยาไพสิฐ

รัฐมนตรีว่าการกระทรวงการคลัง
ประกาศกระทรวงการคลัง

เรื่อง ขยายกําหนดเวลาการยื่นรายการและชําระภาษีอากรหรือนําส่งภาษีให้แก่

ผู้มีหน้าที่เสียภาษีหรือนําส่งภาษีในท้องที่ที่เกิดภัยพิบัติ

(ฉบับที่ 4)

---------------------------------------------

โดยที่ได้เกิดภัยพิบัติอุทกภัยในท้องที่บางจังหวัดทางภาคใต้ของประเทศไทย เป็นเห ตุให้ผู้มีหน้าที่เสียภาษีหรือนําส่งภาษีในท้องที่ไม่อาจประกอบกิจการได้ตามปกติ และไม่สามารถยื่นรายการและชําระภาษีอากรหรือนําส่งภาษีภายในกําหนดเวลาที่ประมวลรัษฎากรกําหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติ ไม่ต้องเสียเบี้ยปรับ เงินเพิ่ม และค่าปรับอาญา จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นรายการและชําระภาษีอากรหรือนําส่งภาษีตามประมวลรัษฎากรให้แก่ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติ ดังต่อไปนี้

ข้อ 1 ให้ขยายกําหนดเวลาการยื่นรายการและชําระภาษีอากรหรือนําส่งภาษีให้แก่ผู้มีหน้าที่เสียภาษีหรือนําส่งภาษีในท้องที่สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่ปัตตานี และสํานักงานสรรพากรพื้นที่ยะลา ซึ่งอยู่ในความรับผิดชอบของสํานักงานสรรพากรภาค 12

ข้อ 2 ให้ขยายกําหนดเวลาการยื่นรายการและนํา

ส่งภาษีตามมาตรา 3 เตรส มาตรา 52 มาตรา 59 และมาตรา 69 ทวิ แห่งประมวลรัษฎากร สําหรับเดือนภาษีธันวาคม 2563 ที่จะต้องยื่นรายการและนําส่งภาษีภายในวันที่ 7 มกราคม พ.ศ. 2564 ออกไปเป็นภายในวันที่ 29 มกราคม พ.ศ. 2564

ข้อ 3 ให้ขยายกําหนดเวลาการยื่นรายการและชําระภาษีมูลค่าเพิ่มตามมาตรา 83 แห่งประมวลรัษฎากร และภาษีธุรกิจเฉพาะตามมาตรา 91/10 แห่งประมวลรัษฎากร ทั้งนี้ไม่รวมถึงการยื่นรายการและชําระภาษีธุรกิจเฉพาะ สําหรับการขายอสังหาริมทรัพย์เป็นทางค้าหรือหากําไรไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากรสําหรับเดือนภาษีธันวาคม 2563 กรณีที่จะต้องยื่นรายการและชําระภาษีมูลค่าเพิ่มและภาษีธุรกิจเฉพาะภายในวันที่ 15 มกราคม พ.ศ. 2564 ออกไปเป็นภายในวันที่ 29 มกราคม พ.ศ. 2564

ข้อ 4 ให้ขยายกําหนดเวลาการขอเสียอากรแสตมป์เป็นตัวเงิน ตามมาตรา 103 (3) แห่งประมวลรัษฎากร สําหรับกรณีที่จะต้องเสียอากรตั้งแต่วันที่ 1 มกราคม พ.ศ. 2564 ถึงวันที่ 22 มกราคม พ.ศ. 2564 ออกไปเป็นภายในวันที่ 29 มกราคม พ.ศ. 2564

ข้อ 5 แบบแสดงรายการภาษีที่ผู้มีหน้าที่เสียภาษีหรือนําส่งภาษีได้รับการขยายกําหนดเวลาการยื่นรายการและชําระภาษีอากรหรือนําส่งภาษี มีดังนี้

 5.1 ภาษีเงินได้หัก ณ ที่จ่าย ตามแบบ ภ.ง.ด.1 ภ.ง.ด.2 ภ.ง.ด.3 และ ภ.ง.ด.53

 5.2 ภาษีมูลค่าเพิ่ม ตามแบบ ภ.พ.30

 5.3 ภาษีธุรกิจเฉพาะ ตามแบบ ภ.ธ.40

 5.4 อากรแสตมป์ ตามแบบ อ.ส.4 อ.ส.4ก และ อ.ส.4ข

ประกาศ ณ วันที่ 11 กุมภาพันธ์ พ.ศ. 2564

อาคม เติมพิทยาไพสิฐ

รัฐมนตรีว่าการกระทรวงการคลัง
ประกาศกระทรวงสาธารณสุข

เรื่อง ยกเลิกประกาศกระทรวงสาธารณสุขเกี่ยวกับวัตถุอันตรายในความรับผิดชอบของ

สํานักงานคณะกรรมการอาหารและยาบางฉบับที่หมดความจําเป็น

พ.ศ. 2562

--------------------------

          อาศัยอํานาจตามความในมาตรา 5 วรรคสาม แห่งพระราชบัญญัติวัตถุอันตราย พ.ศ. 2535 มาตรา 20 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติ วัตถุอันตราย (ฉบับที่ 3) พ.ศ. 2551 และมาตรา 44 (1) แห่งพระราชบัญญัติวัตถุอันตราย พ.ศ. 2535 รัฐมนตรีว่าการกระทรวงสาธารณสุข โดยความเห็นของคณะกรรมการวัตถุอันตราย ออกประกาศไว้ ดังต่อไปนี้


ข้อ ๑ ให้ยกเลิก

          (1) ประกาศกระทรวงสาธารณสุข เรื่อง การยกเว้นการขึ้นทะเบียนและการแจ้ง การดําเนินการเกี่ยวกับผลิตภัณฑ์ที่ใช้ในบ้านเรือนหรือทางสาธารณสุขเพื่อประโยชน์ในการลบ หรือแก้คําผิด พ.ศ. 2541

          (2) ประกาศกระทรวงสาธารณสุข เรื่อง การดําเนินการเกี่ยวกับวัตถุอันตรายชนิดที่ 4 ที่สํานักงานคณะกรรมการอาหารและยามีอํานาจหน้าที่รับผิดชอบ (ฉบับที่ 2) พ.ศ. 2543

          (3) ประกาศกระทรวงสาธารณสุข เรื่อง การดําเนินการเกี่ยวกับวัตถุอันตรายชนิดที่ 4 ที่สํานักงานคณะกรรมการอาหารและยามีอํานาจหน้าที่รับผิดชอบ (ฉบับที่ 3) พ.ศ. 2545 

          (4) ประกาศกระทรวงสาธารณสุข เรื่อง การดําเนินการเกี่ยวกับวัตถุอันตรายชนิดที่ 4 ที่สํานักงานคณะกรรมการอาหารและยามีอํานาจหน้าที่รับผิดชอบ (ฉบับที่ 4) พ.ศ. 2547

          (5) ประกาศกระทรวงสาธารณสุข เรื่อง ยกเว้นการปฏิบัติตามพระราชบัญญัติวัตถุอันตราย พ.ศ. 2535. ที่สํานักงานคณะกรรมการอาหารและยามีอํานาจหน้าที่รับผิดชอบ (ฉบับที่ 4) พ.ศ. 2555


ข้อ ๒ ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 6 สิงหาคม พ.ศ. 2562

 

อนุทิน ชาญวีรกูล

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง ยกเว้นการขึ้นทะเบียนวัตถุอันตราย naphthalene

และวัตถุอันตราย p-dichlorobenzene

-------------------

          อาศัยอํานาจตามความในมาตรา 5 วรรคสาม มาตรา 20 (1) (5) และมาตรา 36 วรรคสอง แห่งพระราชบัญญัติวัตถุอันตราย พ.ศ. 2535 อันเป็นกฎหมายที่มีบทบัญญัติบางประการ เกี่ยวกับการ จํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 31 มาตรา 35 มาตรา 39มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้ โดยอาศัย อํานาจตามบทบัญญัติแห่งกฎหมาย รัฐมนตรีว่าการกระทรวงสาธารณสุข โดยความเห็นของ คณะกรรมการวัตถุอันตราย ออกประกาศไว้ ดังต่อไปนี้ 


ข้อ ๑ ให้ยกเลิก

          (1) ประกาศกระทรวงสาธารณสุข เรื่อง การปฏิบัติเกี่ยวกับ naphthalene ลงวันที่ 20 เมษายน พ.ศ. 2541

          (2) ประกาศกระทรวงสาธารณสุข เรื่อง การปฏิบัติเกี่ยวกับ p-dichlorobenzene ลงวันที่ 20 เมษายน พ.ศ. 2541


ข้อ ๒ ให้วัตถุอันตราย ดังต่อไปนี้ ได้รับการยกเว้นไม่ต้องขึ้นทะเบียน

          (1) naphthalene ในผลิตภัณฑ์ที่ใช้ในบ้านเรือน หรือทางสาธารณสุขที่นํามาใช้เพื่อ ประโยชน์แก่การระงับ ป้องกัน ควบคุม ไล่ กําจัดแมลง และสัตว์อื่น หรือเพื่อประโยชน์ในการดับกลิ่น

          (2) p-dichlorobenzene ในผลิตภัณฑ์ที่ใช้ในบ้านเรือน หรือทางสาธารณสุขที่ นํามาใช้เพื่อประโยชน์แก่การระงับ ป้องกัน ควบคุม ไล่ กําจัดแมลงและสัตว์อื่น หรือเพื่อประโยชน์ ในการดับกลิ่น


ข้อ ๓ วัตถุอันตรายตามข้อ 2 ต้องไม่แต่งสี หรือกลิ่นที่อาจก่อให้เกิดความเข้าใจผิดว่าเป็นอาหาร

          ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 28 กันยายน พ.ศ. 2549

 

ปราชญ์ บุณยวงศ์วิโรจน์

ปลัดกระทรวงสาธารณสุข

ผู้ใช้อํานาจรัฐมนตรีว่าการกระทรวงสาธารณสุข
ประกาศกระทรวงอุตสาหกรรม

เรื่อง ระบบการจําแนกและการสื่อสารความเป็นอันตรายของวัตถุอันตราย

พ.ศ. 2555

---------------------------

          อาศัยอํานาจตามความในมาตรา 5 วรรคสาม มาตรา 44 (1) แห่งพระราชบัญญัติวัตถุอันตราย พ.ศ. 2535 และมาตรา 20 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติม โดยพระราชบัญญัติวัตถุอันตราย (ฉบับที่ 3) พ.ศ. 2551 อันเป็นกฎหมายที่มีบทบัญญัติบางประการ เกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้ โดยอาศัยอํานาจตามบทบัญญัติแห่งกฎหมาย รัฐมนตรีว่าการกระทรวงอุตสาหกรรมโดยความเห็นของ คณะกรรมการวัตถุอันตรายออกประกาศไว้ดังต่อไปนี้


ข้อ ๑ ในประกาศนี้

          “วัตถุอันตราย” หมายความว่า วัตถุอันตรายที่กรมโรงงานอุตสาหกรรมรับผิดชอบ ยกเว้นของ เสียเคมีวัตถุ (CHEMICAL WASTES) และเครื่องใช้ไฟฟ้าและอุปกรณ์อิเล็กทรอนิกส์ที่ใช้แล้ว ตามประกาศกระทรวงอุตสาหกรรม เรื่อง บัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535

          “สารเดี่ยว (Substance)” หมายความว่า ธาตุหรือสารประกอบที่อยู่ในสถานะธรรมชาติ หรือเกิดจากกระบวนการผลิตต่าง ๆ ทั้งนี้รวมถึงสารเติมแต่งที่จําเป็นในการรักษาความเสถียรของสารเดี่ยว หรือสารเจือปนที่เกิดขึ้นในกระบวนการผลิต แต่ไม่รวมถึงสารตัวทําละลายที่สามารถแยกออกมาจากสารเดี่ยว ได้โดยไม่มีผลต่อความเสถียรของสารเดียวหรือไม่ทําให้เกิดการเปลี่ยนแปลงองค์ประกอบของสารเดียว

          “สารผสม (Mixture)” หมายความว่า สารผสมหรือสารละลายที่ประกอบด้วยสารเดี่ยวสองชนิด หรือมากกว่าที่ไม่ทําปฏิกิริยาต่อกัน


ข้อ ๒ ให้ผู้ผลิต หรือผู้นําเข้าซึ่งวัตถุอันตรายที่เป็นสารเดี่ยวและสารผสมต้องดําเนินการ ตามข้อกําหนดว่าด้วยระบบการจําแนกและการสื่อสารความเป็นอันตรายของวัตถุอันตราย แนบท้ายประกาศนี้ ดังต่อไปนี้

          2.1 จําแนกความเป็นอันตรายทางกายภาพ 16 ประเภท และความเป็นอันตราย ประมาท และความเป็นอันตรายต่อสุขภาพ 10 ประเภท และความเป็นต่อสิ่งแวดอ้อม 2 ประเภท

          2.2 ติดฉลาก

          2.3 จัดทําเอกสารข้อมูลความปลอดภัย

          ทั้งนี้ สารเดี่ยวให้ดําเนินการแล้วเสร็จภายในระยะเวลา 1 ปี และสารผสมให้ดําเนินการ แล้วเสร็จภายในระยะเวลา 5 ปี นับจากวันที่ประกาศนี้มีผลใช้บังคับ


ข้อ ๓ การส่งออกซึ่งวัตถุอันตราย ต้องมีการจําแนกความเป็นอันตราย ติดฉลาก วัตถุอันตราย และจัดทําเอกสารข้อมูลความปลอดภัย ให้เป็นไปตามข้อกําหนดว่าด้วยระบบการจําแนก และการสื่อสารความเป็นอันตรายของวัตถุอันตราย ยกเว้นกรณีประเทศคู่ค้ามีข้อกําหนดเกี่ยวกับการ เป็นการเฉพาะ


ข้อ ๔ ให้ผู้ผลิต ผู้นําเข้า ผู้ส่งออก และผู้มีไว้ในครอบครองซึ่งวัตถุอันตราย มีหน้าที่ ต้องสื่อสารความเป็นอันตรายของวัตถุอันตรายในรูปแบบของฉลากและเอกสารข้อมูลความปลอดภัย ที่ผู้ผลิตหรือผู้นําเข้าจัดทํา ตามข้อ 2 แล้วแต่กรณี เพื่อให้ผู้เกี่ยวข้องสามารถดําเนินการเกี่ยวกับ วัตถุอันตรายนั้นๆ ได้อย่างปลอดภัย

          ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 1 กุมภาพันธ์ พ.ศ. 2555

 

หม่อมราชวงศ์พงษ์สวัสดิ์ สวัสดิวัตน์

รัฐมนตรีว่าการกระทรวงอุตสาหกรรม
ประกาศกระทรวงสาธารณสุข

เรื่อง ระบบการจําแนกและการสื่อสารความเป็นอันตรายของวัตถุอันตราย

ที่สํานักงานคณะกรรมการอาหารและยารับผิดชอบ

พ.ศ. 2558

---------------------------

          อาศัยอํานาจตามความในมาตรา 5 วรรคสาม มาตรา 44 (1) แห่งพระราชบัญญัติวัตถุอันตราย พ.ศ. 2535 และมาตรา 20 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดย พระราชบัญญัติวัตถุอันตราย (ฉบับที่ 3) พ.ศ. 2551 รัฐมนตรีว่าการกระทรวงสาธารณสุขโดยความเห็นของ คณะกรรมการวัตถุอันตรายออกประกาศไว้ ดังต่อไปนี้


ข้อ ๑ ในประกาศ

          “วัตถุอันตราย” หมายความว่า วัตถุอันตรายที่สํานักงานคณะกรรมการอาหารและยารับผิดชอบ ตามประกาศกระทรวงอุตสาหกรรม เรื่อง บัญชีรายชื่อวัตถุอันตราย ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535

          “สารเดี่ยว (Substance)” หมายความว่า ธาตุหรือสารประกอบที่อยู่ในสถานะธรรมชาติหรือเกิดจาก กระบวนการผลิตต่าง ๆ ทั้งนี้รวมถึงสารเติมแต่งที่จําเป็นในการรักษาความเสถียรของสารเดี่ยวหรือสารเจือปน ที่เกิดขึ้นในกระบวนการผลิต แต่ไม่รวมถึงสารตัวทําละลายที่สามารถแยกออกมาจากสารเดี่ยวได้โดย ไม่มีผลต่อความเสถียรของสารเดี่ยวหรือไม่ทําให้เกิดการเปลี่ยนแปลงองค์ประกอบของสารเดี่ยว

          “สารผสม (Mixture)” หมายความว่า สารผสมหรือสารละลายที่ประกอบด้วยสารเดี่ยวสองชนิด หรือมากกว่าที่ไม่ทําปฏิกิริยาต่อกัน


ข้อ ๒ ให้ผู้ผลิต หรือผู้นําเข้าซึ่งวัตถุอันตรายที่เป็นสารเดี่ยวหรือสารผสม ต้องดําเนินการ จําแนกประเภทความเป็นอันตราย ติดฉลากวัตถุอันตราย และจัดทําเอกสารข้อมูลความปลอดภัย ตามข้อกําหนดว่าด้วยระบบการจําแนกและการสื่อสารความเป็นอันตรายของวัตถุอันตรายแนบท้ายประกาศ กระทรวงอุตสาหกรรมว่าด้วยเรื่องระบบการจําแนกและการสื่อสารความเป็นอันตรายของวัตถุอันตราย

          ทั้งนี้ สารเดี่ยวให้ดําเนินการแล้วเสร็จภายในระยะเวลา 5 ปี และสารผสมให้ดําเนินการแล้วเสร็จ ภายในระยะเวลา 5 ปี นับจากวันที่ประกาศนี้มีผลใช้บังคับ


ข้อ ๓ การส่งออกซึ่งวัตถุอันตราย ต้องมีการจําแนกความเป็นอันตราย ติดฉลากวัตถุอันตราย และจัดทําเอกสารข้อมูลความปลอดภัย ให้เป็นไปตามข้อกําหนดว่าด้วยระบบการจําแนกและการสื่อสาร เป็นการเฉพาะ ความเป็นอันตรายของวัตถุอันตรายแนบท้ายประกาศกระทรวงอุตสาหกรรมว่าด้วยเรื่องระบบการจําแนก และการสื่อสารความเป็นอันตรายของวัตถุอันตราย ยกเว้นกรณีประเทศคู่ค้ามีข้อกําหนดเกี่ยวกับการนี้เป็นการเฉพาะ


ข้อ ๔ ให้ผู้ผลิต ผู้นําเข้า ผู้ส่งออก และผู้มีไว้ในครอบครองซึ่งวัตถุอันตรายเพื่อใช้รับจ้าง มีหน้าที่ต้องสื่อสารความเป็นอันตรายของวัตถุอันตรายในรูปแบบของฉลาก และเอกสารข้อมูลความปลอดภัย ที่ผู้ผลิตหรือผู้นําเข้าจัดทําตามข้อ 2 แล้วแต่กรณี เพื่อให้ผู้เกี่ยวข้องสามารถดําเนินการเกี่ยวกับ วัตถุอันตรายนั้น ๆ อย่างปลอดภัย

          ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 16 กุมภาพันธ์ พ.ศ. 2558

 

ศาสตราจารย์รัชตะ รัชตะนาวิน

รัฐมนตรีว่าการกระทรวงสาธารณสุข
ประกาศกระทรวงสาธารณสุข

เรื่อง การปฏิบัติเกี่ยวกับผลิตภัณฑ์ประเภทชอล์กกําจัดแมลงคลาน

พ.ศ. 2542

----------------------------

          อาศัยอํานาจตามความในมาตรา 5 วรรคสาม มาตรา 7 (2) มาตรา 20 (1) แห่งพระราชบัญญัติวัตถุอันตราย พ.ศ. 2535 รัฐมนตรีว่าการกระทรวงสาธารณสุข โดยความเห็นของคณะกรรมการวัตถุอันตราย ออกประกาศไว้ดังต่อไปนี้


ข้อ ๑ วัตถุอันตรายตามประกาศนี้ หมายความว่า วัตถุอันตรายที่สํานักงาน คณะกรรมการอาหารและยา เป็นผู้มีอํานาจหน้าที่รับผิดชอบ ตามประกาศกระทรวง อุตสาหกรรม ออกตามความในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535


ข้อ ๒ ผลิตภัณฑ์ประเภทชอล์กกําจัดแมลงคลาน ต้องไม่มีลักษณะเป็น แท่งกลมทรงกระบอกเหมือนชอล์กเขียนหนังสือทั่วไป


ข้อ ๓ ผลิตภัณฑ์ตามข้อ 2 ต้องมีถุงพลาสติกหรือกระดาษมันห่อหุ้ม วัตถุอันตรายแต่ละแห่ง โดยให้แสดงข้อความดังนี้

          (1) ชื่อการค้า

          (2) คําว่า วัตถุอันตราย

          (3) ข้อความว่า ทุกครั้งที่ใช้ให้จับที่ถุงพลาสติกหรือกระดาษมัน ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 10 ตุลาคม พ.ศ. 2542

 

กร ทัพพะรังสี 

รัฐมนตรีว่าการกระทรวงสาธารณสุข
ประกาศสํานักงานคณะกรรมการอาหารและยา

เรื่อง หน่วยงานเอกชนที่ทําการตรวจวิเคราะห์วัตถุอันตรายเพื่อการขึ้นทะเบียน พ.ศ. 2553

-------------------------

          ด้วยประกาศกระทรวงสาธารณสุข เรื่อง การขึ้นทะเบียน การออกใบสําคัญ และการต่ออายุ ใบสําคัญการขึ้นทะเบียนวัตถุอันตรายที่สํานักงานคณะกรรมการอาหารและยารับผิดชอบ พ.ศ. 2552 และ ประกาศสํานักงานคณะกรรมการอาหารและยา เรื่อง การกําหนดรายการข้อมูลเอกสารและหลักฐานเพื่อการ ขึ้นทะเบียนวัตถุอันตราย พ.ศ. 2552 ได้กําหนดให้ผู้ยื่นคําขอขึ้นทะเบียนวัตถุอันตรายที่ต้องจัดส่งผลการ วิเคราะห์ปริมาณสารสําคัญจากหน่วยงานของรัฐ หรือหน่วยงานของเอกชนที่สํานักงานคณะกรรมการ อาหารและยาเห็นชอบนั้น

          สํานักงานคณะกรรมการอาหารและยาจึงเห็นชอบให้มีหน่วยงานเอกชนที่ทําการตรวจวิเคราะห์วัตถุอันตรายเพื่อการขึ้นทะเบียน และวิธีการจัดส่งผลการวิเคราะห์ปริมาณสารสําคัญเพื่อการขึ้นทะเบียน ไว้ ดังต่อไปนี้


ข้อ ๑ หน่วยงานเอกชนที่ทําการตรวจวิเคราะห์ ในประกาศนี้ หมายถึง ผู้ให้บริการตรวจวิเคราะห์ หรือผู้ประกอบการที่มีห้องปฏิบัติการตรวจวิเคราะห์ ทั้งในประเทศและต่างประเทศที่ทําการตรวจวิเคราะห์ และส่งผลการวิเคราะห์ให้ผู้ยื่นคําขอขึ้นทะเบียนใช้ผลการวิเคราะห์เพื่อการขึ้นทะเบียนวัตถุอันตรายกับ สํานักงานคณะกรรมการอาหารและยา


ข้อ ๒ หน่วยงานเอกชนที่ทําการตรวจวิเคราะห์ ต้องมีห้องปฏิบัติการที่มีคุณสมบัติตามข้อใด ข้อหนึ่ง ดังต่อไปนี้

          (1) ได้รับการรับรองความสามารถห้องปฏิบัติการตามมาตรฐาน ISO/IEC:17025 ขอบข่าย ที่เกี่ยวข้องกับการตรวจวิเคราะห์ผลิตภัณฑ์วัตถุอันตรายรายการใดก็ได้ ตามบัญชีรายชื่อท้ายประกาศ สํานักงานคณะกรรมการอาหารและยา เรื่อง การกําหนดรายการข้อมูลเอกสารและหลักฐานเพื่อการขึ้น ทะเบียนวัตถุอันตราย พ.ศ. 2552

          (2) ได้รับการรับรองความสามารถห้องปฏิบัติการตามมาตรฐาน ISO/IEC:17025 ขอบข่าย ใดก็ได้และได้เข้าร่วมการทดสอบความชํานาญในรายการที่ขอขึ้นทะเบียนกับกรมวิทยาศาสตร์การแพทย์

          (3) ได้รับการประเมินระบบคุณภาพการจัดการห้องปฏิบัติการและวิธีการตรวจวิเคราะห์ใน รายการที่ขอขึ้นทะเบียนจากกรมวิทยาศาสตร์การแพทย์


ข้อ ๓ ให้ผู้ยื่นคําขอขึ้นทะเบียนวัตถุอันตรายจัดส่งผลการวิเคราะห์ปริมาณสารสําคัญ พร้อม หนังสือรับรองความสามารถห้องปฏิบัติการหรือหนังสือรับรองการทดสอบความชํานาญตามข้อ 2 แล้วแต่ กรณีต่อสํานักงานคณะกรรมการอาหารและยา


ผู้มีอํานาจลงนาม - ประกาศ ณ วันที่ 15 เดือน มีนาคม พ.ศ. 2553

 

(นายพิพัฒน์ ยิ่งเสรี)

เสนาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงข้อความบนฉลากผลิตภัณฑ์ฆ่าเชื้อโรค

--------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับ ความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 ซึ่งออกโดยอาศัยอํานาจตามความในมาตรา 5 วรรคสาม และมาตรา 20 (1) แห่งพระราชบัญญัติวัตถุอันตราย พ.ศ. 2535 อันเป็นกฎหมายที่มีบทบัญญัติบางประการเกี่ยวกับ การจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัย อํานาจตามบทบัญญัติแห่งกฎหมาย สํานักงานคณะกรรมการอาหารและยา ออกประกาศไว้ ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ที่นํามาใช้ในบ้านเรือนหรือทางสาธารณสุข เพื่อประโยชน์ในการฆ่าเชื้อโรค เมื่อทดสอบประสิทธิภาพ ต่อเชื้อจุลินทรีย์แล้ว

          1.1 กรณีทดสอบกับเชื้อแบคทีเรีย 2 ชนิด คือ Staphylococcus aureus และ Salmonella enterica (choleraesuis) อนุญาตให้แสดงข้อความ “ฆ่าเชื้อแบคทีเรีย”

          1.2 กรณีทดสอบกับเชื้อแบคทีเรีย 3 ชนิด คือ Staphylococcus aureus, Salmonella enterica (choleraesuis) และ Pseudomonas aeruginosa aeruginosa อนุญาตให้แสดง ข้อความ “ฆ่าเชื้อแบคทีเรียในสถานพยาบาล”

          1.3 กรณีทดสอบกับเชื้อรา Trichophyton mentagrophytes อนุญาตให้แสดง ข้อความ “ฆ่าเชื้อรา

          1.4 กรณีทดสอบกับเชื้อไวรัส อนุญาตให้แสดงข้อความ “ฆ่าเชื้อไวรัส (ตามผลการทดสอบ)”

          1.5 กรณีทดสอบกับเชื้อแบคทีเรียและเชื้อรา หรือเชื้อแบคทีเรียและเชื้อไวรัส อนุญาตให้แสดงข้อความ "ฆ่าเชื้อโรค

          1.6 อนุญาตให้แสดงค่าความสามารถหรือตัวเลขที่แสดงความสามารถในการฆ่าเชื้อ เมื่อมีข้อมูลผลการทดสอบประสิทธิภาพเชิงปริมาณ ทั้งนี้ต้องระบุชื่อเชื้อที่ใช้ทดสอบ และแสดงข้อความ ว่าเป็นข้อมูลที่ได้จากผลการทดสอบในห้องปฏิบัติการ

          1.7 ผลิตภัณฑ์ฆ่าเชื้อโรคไม่อนุญาตให้แสดงสรรพคุณทําความสะอาด ยกเว้นกรณีมีผลการทดสอบประสิทธิภาพทําความสะอาดและฆ่าเชื้อในขั้นตอนเดียวกัน


ข้อ ๒ ประกาศฉบับนี้ให้ใช้บังคับเมื่อพ้นกําหนด 1 ปี นับแต่วันประกาศในราชกิจจานุเบกษา เป็นต้นไป


ผู้มีอํานาจลงนาม - ประกาศ ณ วันที่ 26 พฤศจิกายน พ.ศ. 2553

 

พิพัฒน์ ยิ่งเสรี

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง วิธีการทดสอบและเกณฑ์ตัดสินผลการทดสอบประสิทธิภาพการฆ่าเชื้อโรคบนพื้นแข็งที่ไม่มีรูพรุน

ของผลิตภัณฑ์ฆ่าเชื้อโรค ชนิดของเหลวหรือชนิดผงที่ละลายน้ําได้

---------------------------

          ด้วยประกาศกระทรวงสาธารณสุข เรื่อง การขึ้นทะเบียน การออกใบสําคัญ และการต่ออายุ ใบสําคัญการขึ้นทะเบียนวัตถุอันตรายที่สํานักงานคณะกรรมการอาหารและยารับผิดชอบ พ.ศ. 2552 และประกาศสํานักงานคณะกรรมการอาหารและยา เรื่อง การกําหนดรายการข้อมูลเอกสารเพื่อการ ขึ้นทะเบียนวัตถุอันตราย พ.ศ. 2552 กําหนดให้ ผู้ยื่นคําขอขึ้นทะเบียนวัตถุอันตรายต้องส่งข้อมูล เอกสารผลการทดสอบประสิทธิภาพของผลิตภัณฑ์ฆ่าเชื้อโรค

          ดังนั้น เพื่อให้มีวิธีการทดสอบและเกณฑ์การตัดสินผลการทดสอบประสิทธิภาพการฆ่าเชื้อโรค บนพื้นแข็งที่ไม่มีรูพรุนของผลิตภัณฑ์ฆ่าเชื้อโรค ชนิดของเหลวและชนิดผงที่ละลายน้ําได้ เป็นมาตรฐาน เดียวกัน สํานักงานคณะกรรมการอาหารและยา จึงประกาศกําหนดดังนี้


ข้อ ๑ ให้ยกเลิกประกาศสํานักงานคณะกรรมการอาหารและยา เรื่อง หลักเกณฑ์การทดสอบ ประสิทธิภาพการฆ่าเชื้อโรคบนพื้นแข็งที่ไม่มีรูพรุนของผลิตภัณฑ์ฆ่าเชื้อโรค ชนิดของเหลว ลงวันที่ 20 มีนาคม พ.ศ. 2546


ข้อ ๒ กําหนดให้ใช้วิธีทดสอบ ตามมาตรฐานของ AOAC OFFICIAL METHODS OF ANALYSIS (2010) ดังนี้

          2.1 วิธีทดสอบการฆ่าเชื้อแบคทีเรีย

                    (1) AOAC Official Method 955.14 Testing Disinfectants Against Salmonella choleraesuis Use-Dilution Method

                    (2) AOAC Official Method 955.15 Testing Disinfectants Against Staphylococcus aureus Use-Dilution Method

                    (3) AOAC Official Method 964.02 Testing Disinfectants Against Pseudomonas aeruginosa Use-Dilution Method

          2.2 วิธีทดสอบการฆ่าเชื้อรา Trichophyton mentagrophytes ATCC 9533 ใช้วิธีการเตรียมเชื้อตาม AOAC Official Methods 955.17 Fungicidal Activity of Disinfectants Using Trichophyton mentagrophytes และประยุกต์ใช้วิธีทดสอบตาม AOAC Official Method 955.15 Testing Disinfectants Against Staphylococcus aureus Use-Dilution Method


ข้อ ๓ การทดสอบสําหรับผลิตภัณฑ์ทําความสะอาดและฆ่าเชื้อโรคในขั้นตอนเดียว (one-step cleaner disinfectant) ต้องทดสอบโดยการใส่สารอินทรีย์ (Organic burden) ตามข้อแนะนํา เพิ่มเติมท้าย ในข้อ 2 ข้างต้น


ข้อ ๔ ระยะเวลาที่เชื้อโรคสัมผัสผลิตภัณฑ์ฆ่าเชื้อ (exposure time) ให้เป็นไปตามที่ผู้ส่งทดสอบระบุ หากไม่ระบุให้ใช้ 10 นาที 


ข้อ ๕ เกณฑ์ตัดสินประสิทธิภาพการฆ่าเชื้อโรค เมื่อทดสอบตามอัตราส่วนที่ระบุในฉลาก ต้องฆ่าเชื้อตามที่ระบุได้ไม่น้อยกว่า 59 carriers จาก 60 carriers 

          5.1 เชื้อแบคทีเรีย

                    (1) ผลิตภัณฑ์ฆ่าเชื้อแบคทีเรียที่ใช้ในบ้านเรือนและสถานที่อื่น ต้องผ่านเกณฑ์ การทดสอบกับเชื้อแบคทีเรีย 2 ชนิด คือ Salmonella enterica (choleraesuis) ATCC 10708 และ Staphylococcus aureus ATCC 6538 

                    (2) ผลิตภัณฑ์ฆ่าเชื้อแบคทีเรียที่ใช้ในสถานพยาบาล ต้องผ่านเกณฑ์การทดสอบ กับเชื้อแบคทีเรีย 3 ชนิด Salmonella enterica (choleraesuis) ATCC 10708, Staphylococcus aureus ATCC 6538 และ Pseudomonas aeruginosa PRD 10 ATCC 15442 

          5.2 เชื้อรา ต้องผ่านเกณฑ์การทดสอบกับ Trichophyton mentagrophytes ATCC 9533 (exposure time) ให้เป็นไปตามที่ผู้ส่ง


ผู้มีอํานาจลงนาม - ประกาศ ณ วันที่ 26 พฤศจิกายน พ.ศ. 2553

 

พิพัฒน์ ยิ่งเสรี

เลขาธิการคณะกรรมการอาหารและยา